CELEX: 62011CN0537
Language: fi
Date: 2011-10-21 00:00:00
Title: Asia C-537/11: Ennakkoratkaisupyyntö, jonka Tribunale di Genova (Italia) on esittänyt 21.10.2011 — Mattia Manzi ja Compagnia Naviera Orchestra v. Capitaneria di Porto di Genova

17.12.2011   
            
            
               FI
            
            
               Euroopan unionin virallinen lehti
            
            
               C 370/20
            
         Ennakkoratkaisupyyntö, jonka Tribunale di Genova (Italia) on esittänyt 21.10.2011 — Mattia Manzi ja Compagnia Naviera Orchestra v. Capitaneria di Porto di Genova
   (Asia C-537/11)
   2011/C 370/32
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale di Genova
   
      Pääasian asianosaiset
   
   
      Kantajat: Mattia Manzi ja Compagnia Naviera Orchestra
   
      Vastaaja: Capitaneria di Porto di Genova
   
      Ennakkoratkaisukysymykset
   
   
               1)
            
            
               Kun otetaan huomioon MARPOL-yleissopimuksen liitteen VI voimaantulo, onko direktiivin 1999/32/EY (1) — sellaisena kuin se on muutettuna direktiivillä 2005/33/EY (2) — 4 a artiklaa tulkittava vilpitöntä mieltä koskevan kansainvälisen periaatteen ja yhteisön ja sen jäsenvaltioiden välistä lojaalia yhteistyötä koskevan periaatteen mukaisesti siten, ettei kyseisessä artiklassa säädettyä meriliikenteeseen käytettävien polttoaineiden 1,5 painoprosentin enimmäisrikkipitoisuutta sovelleta aluksiin, jotka purjehtivat MARPOL-yleissopimuksen 73/78 sopimuspuolena olevan EU:n ulkopuolisen valtion lipun alla, silloin kun ne ovat sellaisen jäsenvaltion satamassa, joka myös on MARPOL-yleissopimuksen 73/78 liitteen VI sopimuspuoli?
            
         
               2)
            
            
               Jos direktiivin 1999/32/EY — sellaisena kuin se on muutettuna direktiivillä 2005/33/EY — 4 a artiklaa ei ole tulkittava ensimmäisessä kysymyksessä esitetyllä tavalla, onko mainittu artikla, jossa säädetään 1,5 painoprosentin enimmäisrikkipitoisuudesta sellaisten alusten käyttämässä polttoaineessa, jotka harjoittavat säännöllistä liikennöintiä yhteisön satamaan tai yhteisön satamasta, mukaan lukien sellaisen EU:n ulkopuolisen valtion lipun alla purjehtivat alukset, jotka ovat sopimuspuolena MARPOL-yleissopimuksen VI liitteessä, jonka nojalla rikkipäästöjen valvonta-alueiden ulkopuolella sovelletaan 4,5 painoprosentin enimmäisrikkipitoisuutta, pätemätön sillä perusteella, että se on ristiriidassa kansainvälisen oikeuden yleisen pacta sunt servanda -periaatteen kanssa ja yhteisön ja sen jäsenvaltioiden lojaalia yhteistyötä koskevan periaatteen kanssa sen takia, että siinä velvoitetaan jäsenvaltiot, jotka ovat ratifioineet ja hyväksyneet liitteen VI, laiminlyömään velvoitteet, joihin ne ovat sitoutuneet MARPOL-yleissopimuksen 73/78 liitteen VI muihin sopimuspuoliin nähden?
            
         
               3)
            
            
               Onko direktiivin 1999/32/EY, sellaisena kuin se on muutettuna direktiivillä 2005/33/EY, 2 artiklan 3 g alakohdassa olevaa käsitettä ”säännöllinen liikenne” tulkittava siten, että ”säännöllistä liikennettä” harjoittaviin aluksiin katsotaan kuuluviksi myös risteilyalukset?
            
         
      (1)  EYVL L 121, s. 13.
   
      (2)  EUVL L 191, s. 59.